અમદાવાદઃ ગુજરાતી રંગમંચના કલાકાર સિદ્ધાર્થ રાંદેરિયા અને મનોજ જોષી સ્ટારર 'નટસમ્રાટ' ફિલ્મ રિલીઝ થઇ ગઇ છે. આ ફિલ્મમાં સબંધોના તાણાવાણા ગુંથવામાં આવ્યા છે. આ ફિલ્મ ઘણી જ ઈમોશનલ છે જે જોતા જોતા દર્શકો રડી પડશે. આ ફિલ્મમાં શાનદાર એક્ટિંગની સાથે-સાથે દમદાર ડાયલૉગ્સ પર સાંભળી શકાય છે. ફિલ્મમાં ડાયલૉગ જેવા કે,‘આ દુનિયામાં માણસોને કોઇ ગ્રહ નડતા નથી, માણસને માણસ જ નડે છે’ સામેલ કરવામાં આવ્યા છે. સિદ્ધાર્થ રાંદેરિયા સામાન્ય રીતે ચાહકોના મનમાં કોમિક રોલ માટે જાણીતા છે. જોકે, આ ફિલ્મમાં તેમણે ગંભીર ભૂમિકા ભજવીને પોતાની એક્ટિંગ ક્ષમતાનો પરચો આપી દીધો છે. આ ફિલ્મ નાના પાટેકર સ્ટારર મરાઠી ડ્રામા ફિલ્મ ‘નટસમ્રાટ’ની રીમેક છે.